CELEX: 62007FO0142
Language: lv
Date: 2009-06-04 00:00:00
Title: Civildienesta tiesas pirmās palātas priekšsēdētāja rīkojums 2009. gada 4.jūnijā. # Magdalena Kaminska pret Eiropas Savienības Reģionu komiteju. # Izslēgšana no reģistra. # Lieta F-142/07.

CIVILDIENESTA TIESAS PIRMĀS PALĀTAS PRIEKŠSĒDĒTĀJA RĪKOJUMS
      2009. gada 4. jūnijā
      Lieta F‑142/07
      Magdalena Kaminska
      pret
      Eiropas Savienības Reģionu komiteju
      Izlīgums pēc Civildienesta tiesas iniciatīvas – Izslēgšana no reģistra
      Priekšmets Prasība, kas celta saskaņā ar EKL 236. pantu un EAEKL 152. pantu un ar kuru M. Kaminska, kas bija palīgdarbiniece Reģionu komitejā no 2004. gada 16. augusta līdz 2004. gada 30. novembrim, pēc tam pagaidu darbiniece
         tajā pašā iestādē no 2004. gada 1. decembra līdz 2005. gada 31. augustam un pēc tam no 2006. gada 16. aprīļa līdz 2007. gada
         30. septembrim, būtībā lūdz piešķirt dienas naudas pabalstu, kas paredzēts Eiropas Kopienu pārējo darbinieku nodarbināšanas
         kārtības 25. pantā, šis pabalsts viņai tika atteikts par daļu no laikposma, kurā viņa bija pagaidu darbiniece iepriekš minētajā
         iestādē
      
      Nolēmums Izslēgt lietu F‑142/07 Kaminska/Reģionu komiteja no Civildienesta tiesas reģistra. Reģionu komiteja samaksā prasītājai vienreizēju atlīdzību EUR 11 000 apmērā,
         prasītāja savukārt atsakās no jebkādām pretenzijām, tostarp attiecībā uz tiesāšanās izdevumu atlīdzināšanu. Ir reģistrēts,
         ka prasītāja atsakās arī no 2008. gada 27. novembra Civildienesta tiesas pirmās palātas priekšsēdētāja rīkojuma izpildes lietā
         F‑142/07 AJ Kaminska/Reģionu komiteja, ar kuru tai daļēji tika piešķirta juridiskā palīdzība.
      
      Kopsavilkums
      Ierēdņi – Prasība – Izlīgums Civildienesta tiesā – Izslēgšana no reģistra
      (Civildienesta tiesas Reglamenta 69. un 74. pants)